
			3182/2026 EBAZPENA, ekainaren 24koa, Arabako Erakunde Sanitario Integratuko zuzendari-gerentearena, zeinaren bidez izendatzen baita Kudeaketa Sanitarioko Unitateko Atal Sanitarioko burua (Berrikuntzako, Kalitateko, Dokumentazio Klinikoko, Artxiboko, Historia Kliniko Elektronikoko eta Informazio Sanitarioko Sistemetako Atala), aldi baterako eta lau urte luzagarriz, Osakidetza-Euskal osasun zerbitzuko Arabako Erakunde Sanitario Integratuan.

			Arabako Erakunde Sanitario Integratuko zuzendari-gerentearen otsailaren 12ko 605/2026 Ebazpenaren bidez Kudeaketa Sanitarioko Unitateko Atal Sanitarioko buru (Berrikuntzako, Kalitateko, Dokumentazio Klinikoko, Artxiboko, Historia Kliniko Elektronikoko eta Informazio Sanitarioko Sistemetako Atala) lanpostu bat hornitzeko lehiaketaren deialdia egin zen, Osakidetza-Euskal osasun zerbitzuko Arabako Erakunde Sanitario Integratuan (2026ko martxoaren 12ko EHAA, 49. zk.; eta 2026ko martxoaren 21eko BOE, 71. zk.).

			Epaimahai kalifikatzaileak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, María Teresa Madrid Conde andreak dituen ezagutza akademiko eta profesionalak kontuan hartuta, erabaki da pertsona hori Ebazpenaren bidez Kudeaketa Sanitarioko Unitateko Atal Sanitarioko buru (Berrikuntzako, Kalitateko, Dokumentazio Klinikoko, Artxiboko, Historia Kliniko Elektronikoko eta Informazio Sanitarioko Sistemetako Atala) izendatzea Osakidetza-Euskal osasun zerbitzuko Arabako Erakunde Sanitario Integratuan.

			Beraz, bat etorriz Euskadiko Antolamendu Sanitarioaren ekainaren 26ko 8/1997 Legearen 28. artikuluaren hirugarren arau komunean, Osakidetza-Euskal osasun zerbitzuko lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan xedatutakoarekin,

			EBAZTEN DUT:

			Lehenengoa.– María Teresa Madrid Conde andrea aldi baterako izendatzea Kudeaketa Sanitarioko Unitateko Atal Sanitarioko buru (Berrikuntza, Kalitatea, Dokumentazio Klinikoa, Artxiboa, Historia Kliniko Elektronikoa eta Informazio Sanitarioko Sistemak), Osakidetza-Euskal osasun zerbitzuko Arabako Erakunde Sanitario Integratuan.

			Bigarrena.– Izendapen honek lau urteko indarraldia izango du, luzatzeko aukerarekin, Euskadiko Antolamendu Sanitarioaren ekainaren 26ko 8/1997 Legeko 28. artikuluaren hirugarren arau komunean ezarritakoaren arabera, eta Euskal Herriko Agintaritzaren Aldizkarian argitaratu eta hurrengo egunetik aurrera izango ditu ondorioak.

			Hirugarrena.– Izendatutako pertsonak aipatutako epea amaitzean utziko du lanpostua, baldin eta jazotzen ez bada luzapena egin ahal izateko baldintzaren bat eta, betiere, Euskadiko Antolamendu Sanitarioaren ekainaren 26ko 8/1997 Legearen aipatutako 28. artikuluan ezarritakoarekin bat etorriz.

			

			Laugarrena.– Izendapenaren indarraldia amaitu aurretik ere kendu ahal izango dute kargutik izendatua, aldez aurretik kontrako espedientea baldin badago eta ekainaren 26ko 8/1997 Legearen 28. artikuluaren 6. apartatuan aurreikusitako lekualdatze-kausak direla medio.

			Bosgarrena.– Interesdunari eta Arabako Erakunde Sanitario Integratuari ebazpen honen berri ematea.

			Seigarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari. Horretarako hilabeteko epea izango da, Ebazpena EHAAn argitaratu eta hurrengo egunetik aurrera.

			Vitoria-Gasteiz, 2026ko ekainaren 24a.

			Arabako ESIko zuzendari-gerentea,

			ENRIQUE MANUEL BÁREZ HERNÁNDEZ.

